CELEX: 62018TN0407
Language: hu
Date: 2018-07-02 00:00:00
Title: T-407/18. sz. ügy: 2018. július 2-án benyújtott kereset – WP kontra EUIPO

10.9.2018   
            
            
               HU
            
            
               Az Európai Unió Hivatalos Lapja
            
            
               C 319/18
            
         
      2018. július 2-án benyújtott kereset – WP kontra EUIPO
      (T-407/18. sz. ügy)
      (2018/C 319/21)
      Az eljárás nyelve: angol
      
         Felek
      
      
         Felperes: WP (képviselő: H. Tettenborn ügyvéd)
      
         Alperes: az Európai Unió Szellemi Tulajdoni Hivatala
      
         Kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül az EUIPO 2017. október 6-án hozott azon határozatát, amelyben elutasítja a felperes ideiglenes alkalmazotti szerződésének az egyéb alkalmazottak alkalmazási feltételei 2. cikkének f) pontja alapján történő másodszori meghosszabbítását, és
               
            
                  —
               
               
                  az EUIPO-t kötelezze az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes négy jogalapra hivatkozik.
      
                  1.
               
               
                  Az első jogalap azon alapul, hogy a vitatott határozat elfogadásával az EUIPO megsértette a jogszerűség elvét, mivel megsértette az Európai Unió tisztviselői személyzeti szabályzatának és az egyéb alkalmazottak alkalmazási feltételeinek releváns rendelkezéseit, nevezetesen az egyéb alkalmazottak alkalmazási feltételeinek 56. cikkét és a személyzeti szabályzat 110. cikkét, továbbá mivel a vitatott határozatnak nincs más jogi alapja.
               
            
                  2.
               
               
                  A második jogalap azon alapul, hogy a vitatott határozat elfogadásával az EUIPO megsértette a jogszerűség elvét, nyilvánvaló mérlegelési hibát követett el és megsértette a személyi állománnyal szembeni gondoskodási kötelezettségét.
               
            
                  3.
               
               
                  A harmadik jogalap azon alapul, hogy a vitatott határozat elfogadásával az EUIPO megsértette a 45/2001 rendelet (1) követelményeit, így különösen a 27. cikkének (1) bekezdéséből és (2) bekezdésének b) pontjából eredő követelményeket.
               
            
                  4.
               
               
                  A negyedik jogalap azon alapul, hogy a vitatott határozat elfogadásával az EUIPO megsértette az egyenlő bánásmód elvét.
               
            
         (1)  A személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanács rendelet (HL 2001. L 8., 1. o.; magyar nyelvű különkiadás 13. fejezet, 26. kötet, 102. o.).